Document ID: 32007R0332

NARIADENIE KOMISIE (ES) č. 332/2007
z 27. marca 2007
o technických opatreniach na zasielanie štatistiky železničnej dopravy
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 91/2003 zo 16. decembra 2002 o štatistike železničnej dopravy (1), a najmä na jeho článok 6 ods. 2,
keďže:
(1)
Je potrebné dostatočne podrobne špecifikovať formát, v akom sa majú údaje o železničnej doprave zasielať Komisii (Eurostatu), aby sa zabezpečilo rýchle a nákladovo efektívne spracovanie údajov.
(2)
Opatrenia stanovené v tomto nariadení sú v súlade so stanoviskom Výboru pre štatistický program, zriadeného rozhodnutím Rady 89/382/EHS, Euratom (2),
PRIJALA TOTO NARIADENIE:
Článok 1
Technický formát na zasielanie údajov Komisii (Eurostatu) je stanovený v prílohe.
Členské štáty používajú tento formát pre údaje za referenčný rok 2007 a nasledujúce roky.
Článok 2
Údaje a metaúdaje poskytované podľa nariadenia (ES) č. 91/2003 zasielajú v elektronickom formáte do jediného vstupného bodu pre údaje v Komisii (Eurostate) všetky organizácie určené orgánmi jednotlivých štátov. Údaje sa zasielajú v súlade so štandardom na výmenu údajov, ktorý špecifikuje Eurostat.
Článok 3
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. marca 2007

Labels: 7
12
8
15